২০০৩ সালে, আলভেস ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। ব্রাজিলের বয়সভিত্তিক দলের হয়ে খেলার পর, তিনি ২০০৬ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ১১৮ ম্যাচে ৮টি গোল করেছেন। তিনি ব্রাজিলের হয়ে এপর্যন্ত ২টি ফিফা বিশ্বকাপ (২০১০ এবং ২০১৪) এবং ৫টি কোপা আমেরিকায় (২০০৭, ২০১১, ২০১৫, ২০১৬ এবং ২০১৯) অংশগ্রহণ করেছেন, যার মধ্যে ২০০৭ সালে এবং ২০১৯ সালে যথাক্রমে দুঙ্গা এবং তিতের অধীনে কোপা আমেরিকার শিরোপা জয়লাভ করেছেন। এছাড়াও তিনি ২০০৯ এবং ২০১৩ ফিফা কনফেডারেশন্স কাপে কাপে অংশগ্রহণ করেছেন; উভয় আসরে তিনি যথাক্রমে দুঙ্গা এবং লুইজ ফেলিপে স্কোলারির অধীনে শিরোপা জয়লাভ করেছেন।